หุ้นปิดเช้าบวก 4.39จุด
ดัชนีปิดเช้าวันนี้ปรับตัวขึ้นอย่างต่อเนื่องจากวันก่อนที่4.39จุดหรือเพิ่มขึ้น 0.43%มาปิดที่ 1,031.93 จุดด้วยมูลค่าการซื้อขาย 16,060 ล้านบาท ดัชนีเคลื่อนไหวในแดบบวกระหว่าง 1,029.98จุด-1,034.96จุด
24 มี.ค. 2554

ดัชนีปิดเช้าวันนี้ปรับตัวขึ้นอย่างต่อเนื่องจากวันก่อนที่4.39จุดหรือเพิ่มขึ้น 0.43%มาปิดที่ 1,031.93 จุดด้วยมูลค่าการซื้อขาย 16,060 ล้านบาท ดัชนีเคลื่อนไหวในแดบบวกระหว่าง 1,029.98จุด-1,034.96จุด
นักวิเคราะห์บริษัทหลักทรัพย์(บล.)กิมเอ็ง(ประเทศไทย)คาดว่าวันนี้ดัชนีจะขยับขึ้นทะลุแนวต้านสำคัญ 1,030 จุด นำโดยหุ้นขนาดใหญ่ของกลุ่มธนาคาร และบริษัทปูนซิเมนต์ไทย( SCC )บริษัทปตท.( PTT )ด้วยกระแสเงินทุนต่างชาติที่ไหลเข้าตลาดหุ้นไทย
นอกจากนี้ปัจจัยบวกของการเก็งกำไรต่อ การปิดงบการเงิน ในช่วงปลายสัปดาห์นี้จนถึงสิ้นเดือน พร้อมกับการไป นำเสนอข้อมูล ของโบรกเกอร์ต่างชาติทั้งสัปดาห์นี้และสัปดาห์หน้าเช่นกัน ย่อมเอื้อภาวะการลงทุนเชิงบวกต่อตลาดหุ้นไทยขณะที่ปัจจัยต่างประเทศ แน่นอนว่าสถานการณ์ในญี่ปุ่นทรงตัวถึงปรับตัวดีขึ้น 
บล.นี้ แนะนำให้นักลงทุนติดตามกรณีลิเบีย และตะวันออกกลางใกล้ชิด เพราะมีผลต่อทิศทางราคาน้ำมันดิบและกำไรจากสต็อกน้ำมันดิบของกลุ่มโรงกลั่นในไตรมาส 1ปี2554 นี้ด้วยเช่นกันกลยุทธ์การลงทุนวันนี้ คงคำแนะนำ “ถือพอร์ตส่วนที่เหลือ” และ “ทยอยสะสม”หุ้นธนาคารกรุงไทย( KTB )และบริษัทแลนด์แอนด์เฮ้าส์( LH)